ບັນ​ຫາ​ໃນ​ຂະ​ແໜງ​ ອະ​ສັງ​ຫາ​ລິ​ມະ​ຊັບຂອງ ​ຈີນ ​ແຜ່​ລາມ​ອອກ​ໄປ​ນອກ​ປະ​ເທດ ​ຄື​ແນວ​ໃດ 
ທ່ານ ເມັດສເລີ ໄດ້ກ່າວຕໍ່ວີໂອເອວ່າ “ຂ້າພະເຈົ້າເປັນຫ່ວງ ກ່ຽວກັບ ສິ່ງທີ່ກຳລັງເກີດຂຶ້ນ.
ທ່ານ ມາໂກ ເມັດສເລີ (Marco Metzler) ມີຜູ້ຕິດຕາມໃໝ່ຢູ່ເວັບໄຊ້ LinkedIn 2,000 ຄົນໃນແຕ່ລະວັນ, ເຊິ່ງໝົດທຸກຄົນຖ້າເບິ່ງວ່າແມ່ນຫຍັງຈະເກີດຂຶ້ນກັບເງິນຂອງລາວ ທ່ານ ເມັດສເລີ ໄດ້ລົງທຶນ 50,000 ໂດລາເມື່ອເດືອນແລ້ວນີ້ໃນຮຸ້ນຢູ່ນອກປະເທດຂອງຜູ້ພັດທະນາອະສັງຫາລິມະຊັບກຸ່ມ ເອເວີແກຣນ ຈີນ ເພື່ອເບິ່ງວ່າລາວຈະໄດ້ສິ່ງຕອບແທນຫຍັງບໍ່ ອະດີດນັກວິເຄາະຢູ່ອົງ ການປະເມີນສິນເຊື່ອ Fitch Ratings ຄົນດັ່ງກ່າວແມ່ນບໍ່ໄດ້ຄາດຫວັງຫຍັງຫຼາຍ ທ່ານໄດ້ອອກມາພິສູດ ກ່ຽວກັບ ຝ່າຍອະສັງຫາລິມະຊັບທີ່ປະເຊີນກັບບັນຫາຂອງ ຈີນ ດ້ວຍການບັນທຶກໂຊກຊະຕາຂອງການລົງທຶນຂອງທ່ານຢູ່ໃນສື່ສັງຄົມ ທ່ານ ເມັດສເລີ ໄດ້ກ່າວຕໍ່ວີໂອເອວ່າ “ຂ້າພະເຈົ້າເປັນຫ່ວງ ກ່ຽວກັບ ສິ່ງທີ່ກຳລັງເກີດຂຶ້ນ, ແລະ ຈາກອະດີດຂອງຂ້າພະເຈົ້າ, ຂ້າພະເຈົ້າສາມາດທີ່ຈະອ່ານລາຍງານການປະເມີນ ແລະ ເພື່ອເບິ່ງວ່າແມ່ນຫຍັງກຳລັງເກີດຂຶ້ນໃນເສດຖະກິດໃນໂລກເຊັ່ນກັນ, ແລະ ຂ້າພະເຈົ້າຮູ້ສຶກມີພາລະທີ່ຈະອອກມາເວົ້າຕໍ່ໂລກ ແລະ ເພື່ອເຕືອນກ່ຽວກັບສະຖານະການ ພວກເຮົາບໍ່ໄດ້ລົງທຶນເພື່ອເອົາເງິນມາຄືນ, ສະນັ້ນຂ້າພະເຈົ້າຮູ້ຢ່າງແນ່ນອນວ່າເງິນນີ້ແມ່ນຈະເສຍຖິ້ມ ” ບໍລິສັດ ເອເວີແກຣນ ແມ່ນໄດ້ປະສົບຄວາມຫຍຸ້ງຍາກນັບຕັ້ງແຕ່ປີກາຍນີ້, ເວລາທີ່ລັດຖະບານ ຈີນ ໄດ້ເລີ່ມທຳການກວດກາເຂັ້ມງວດຕໍ່ຝ່າຍອະສັງຫາລິ ມະຊັບຂອງປະເທດ ເພື່ອຄວບຄຸມໜີ້ສິນເກີນຂອບເຂດ ແລະ ຈຳກັດການໝູນເງິນ ຕຶກອາພາດເມັ້ນສູງຕ່າງໆໃນປັດຈຸບັນນີ້ໄດ້ຂະຫຍາຍໄປໄກເຖິງເຂດຊານເມືອງຂອງຕົວເມືອງທີ່ສຳຄັນຕ່າງໆຂອງ ຈີນ, ແຕ່ຫ້ອງແຖວຫຼາຍຫ້ອງແມ່ນເປົ່າຫວ່າງ, ເປັນເຈົ້າຂອງແທນໂດຍນັກໝູນເງິນທີ່ບໍ່ມີໜ້າ ແລະ ທະນາຄານຂອງເຂົາເຈົ້າ ກຸ່ມ ເວີແກຣນ, ເຊິ່ງແມ່ນນຶ່ງໃນບັນດາຜູ້ພັດທະນາອະສັງ ຫາລິມະຊັບທີ່ໃຫຍ່ທີ່ສຸດຂອງ ຈີນ ຕາມລາຍໄດ້, ຕອນນີ້ແມ່ນກຳລັງຂາຍຊັບສິນຕ່າງໆ ແລະ ອາດຈະເລັງໃສ່ການປັບປຸງໂຄງສ້າງໃໝ່ເພື່ອຫຼຸດຜ່ອນໜີ້ສິນ ບໍລິສັດທັງຫຼາຍ ຫຼື ລັດຖະບານທີ່ລົງທຶນໃນຫຸ້ນຕ່າງປະເທດ, ແລະ ບຸກຄົນຜູ້ທີ່ຄ້າຂາຍຫຸ້ນທີ່ຈົດ ທະບຽນຢູ່ນອກ ຈີນ ແຜ່ນດິນໃຫຍ່ ແລະ ເສດຖະກິດມູນຄ່າ 15 ພັນ 42 ຕື້ໂດລາຂອງເຂົາເຈົ້ານັ້ນ, ແມ່ນໄດ້ຮຽນຮູ້ທີ່ຈະຮັບມື ຢ່າງມິດງຽບກວ່າທ່ານ ເມັດເລີ ອີກ, ດ້ວຍວິກິດການຫະສັງຫາລິມະຂັບຂອງ ຈີນ ໃນປີ 2021 ບັນຫາພວກນີ້ແມ່ນກຳລັງເປັນໄພຂົ່ມຂູ່ຕໍ່ລາຍໄດ້ຂອງຫຸ້ນ, ເຮັດໃຫ້ລາຄາຂອງຫຸ້ນບາງອັນຕໍ່າລົງ ແລະ ອາດທຳລາຍຢ່າງໜ້ອຍນຶ່ງສ່ວນສີ່ຂອງເສດຖະກິດທີ່ໃຫຍ່ທີ່ສຸດເປັນອັນດັບສອງຂອງໂລກນັ້ນ